### Beslutningstema

Det skal besluttes, om der skal udføres en idehøring for et nyt skyttecenter beliggende øst for Sæd.

### Historik

Sagen har været til orientering i Klima-, Vækst- og Udviklingsudvalget i juni 2024, hvor de besluttede at sagen skulle behandles i Teknik- og Miljøudvalget.

### Sagsfremstilling

Forvaltningen har gennem længere tid været i dialog med projektejer om etablering af et nyt skyttecenter i Tønder. Flere placeringer har været i spil og undersøgt, mens projektejer har valgt at gå videre med en placering ved [adresse] vindmøllerne.

Der er udarbejdet en væsentlighedsvurdering om skyttecenterets påvirkning af natura 2000 området beliggende øst for projektområdet. Væsentlighedsvurderingen er kommet frem til at skyttecenteret ikke vil påvirke natura 2000 området samt bilag 4 arter. Forvaltningen ønsker at igangsætte planlægningsfasen med en Idehøring med efterfølgende lokalplan og kommuneplantillæg med tilhørende screening. Planlægningen skal i Espoo-høring.

### Lovgrundlag

Planloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | indehøring igangsættes. |

### Beslutning

Indstillingen godkendt med den bemærkning, at idehøringen sættes til 4 uger.

Teknik- og Miljøudvalget erklærede Jeppe Bech for inhabil.